Հայտնի է, որ ամռան ընթացքում հանգստանալ ցանկացողների թիվը մի քանի անգամ բազմապատկվում է: Սակայն, պարզվում է, որ սպառողը ինքը պետք է կարողանա շուկան ուսումնասիրել, ապա նոր միայն որոշում կայացնել, թե որտեղ է ցանկանում իր հանգիստը կազմակերպել: Վեճերի դեպքում սպառողը կրկին միայնակ է և պարտավոր է ինքնուրույն պայքարել սեփական խախտված իրավունքները վերականգնելու համար: Նա պետք է դատարան դիմի, լրացուցիչ գումար ու ժամանակ ծախսի և փորձի այդկերպ պայքարել կորցրածը վերականգնելու, իսկ ժամանակն ու նյարդերը երբեք չեն վերականգնվում: